
Text rozhodnutia
Súd: Krajský súd Bratislava Spisová značka: 4To/78/2018 Identifikačné číslo súdneho spisu: 1315010110 Dátum vydania rozhodnutia: 03. 09. 2018 Meno a priezvisko sudcu, VSÚ: JUDr. Tibor Kubík ECLI: ECLI:SK:KSBA:2018:1315010110.2 Uznesenie Krajský súd v Bratislave predsedom senátu JUDr. Tiborom Kubíkom v trestnej veci obžalovaného B. W., stíhaného pre trestný čin podvodu podľa § 250 ods. 1 ods. 5 Trestného zákona č. 140/1961 Z.z. a iné, o odvolaní Krajského prokurátora v Bratislave proti rozsudku Okresného súdu Bratislava III, sp. zn. 1T/32/2015 zo dňa 22. 03. 2018, v Bratislave dňa 03. 09. 2018 takto r o z h o d o l : Podľa § 312 ods. 4 Trestného poriadku predseda senátu odvolacieho súdu berie na vedomie späťvzatie odvolania krajským prokurátorom, urobené písomným podaním zo dňa 30. 05. 2018. o d ô v o d n e n i e : Rozsudkom Okresného súdu Bratislava III zo dňa 22. 03. 2018, sp. zn. 1T/32/2015. bol obžalovaný B. W. uznaný vinným zo spáchania trestného činu podvodu podľa § 250 ods. 1 ods. 4 písm. b/ Trestného zákona č. 140/1961 Z.z., prečinu podvodu podľa § 221 ods. 1 Trestného zákona a pokračovacieho prečinu podvodu podľa § 221 ods. 1 ods. 2 Trestného zákona na skutkovom základe v ňom uvedenom. Za to bol obžalovanému uložený podľa § 250 ods. 1 ods. 4 Trestného zákona č. 140/1961 Z.z. úhrnný trest odňatia slobody vo výmere 2 roky, výkon ktorého bol podľa § 58 ods. 1 písm. a/ a § 59 ods. 1 Trestného zákona č. 140/1961 Z.z. podmienečne odložený na skúšobnú dobu v trvaní 5 rokov. Proti tomuto rozsudku podal v lehote ustanovenej v § 309 ods. 1 Trestného poriadku odvolanie krajský prokurátor i obžalovaný B. W.. Dňa 19. 07. 2018 bola vec prvostupňovým súdom predložená odvolaciemu súdu na rozhodnutie o odvolaní obžalovaného, pričom zo spisového materiálu je zrejmé, že krajský prokurátor zobral odvolanie späť písomným podaním, doručeným prvostupňovému súdu dňa 30. 05. 2018. Podľa § 312 ods. 2 Trestného poriadku osoba, ktorá odvolanie podala, môže ho výslovným vyhlásením vziať späť, a to až do doby, než sa odvolací súd odoberie na záverečnú poradu. Odvolanie prokurátora môže vziať späť i nadriadený prokurátor. Podľa § 312 ods. 4 Trestného poriadku vzatie odvolania späť vezme uznesením na vedomie predseda senátu odvolacieho súdu, a ak nebola vec doteraz tomuto súdu predložená, predseda senátu súdu prvého stupňa. Vzhľadom na vyššie citované ustanovenia predseda senátu odvolacieho súdu vzal na vedomie späťvzatie odvolania prokurátorom. Poučenie: Proti tomuto rozhodnutiu nie je prípustný riadny opravný prostriedok.

